(1)

Dodaju se sljedeći članci ▌: „Članak 14.a 1. Države članice od društva za upravljanje zahtijevaju da osnuju i primijene politike i prakse naknada koje su sukladne s razumnim i djelotvornim upravljanjem rizicima te ne potiču preuzimanje rizika koje nije sukladno s profilom rizičnosti, pravilima ili instrumentima uključivanja UCITS-a kojima upravljaju. 2. Politike i prakse naknada uključuju fiksne i varijabilne dijelove plaća i diskrecijskih mirovina pogodnosti. 3. Politike i prakse naknada primjenjuju se na kategorije osoblja koje uključuju svakog zaposlenika ili bilo kojeg drugog člana privremenog ili stalnog osoblja, no ne samo njih , na razini fonda ili podfonda i to na: (a) upravitelje fondova (b) druge osobe koje donose odluke o ulaganjima koje utječu na profil rizičnosti fonda; (c) druge osobe koje mogu utjecati na to osoblje uključujući i investicijske savjetnike i analitičare; (d) više rukovodstvo, osobe koje preuzimaju rizik, osoblje u kontrolnim funkcijama; ili (e) svakog zaposlenika ili bilo kojeg drugog člana osoblja kao na primjer, no ne nužno, privremeno ili stalno osoblje koje prima ukupnu naknadu koja spada u isti platni razred kao i više rukovodstvo i donositelji odluka te čije profesionalne aktivnosti imaju materijalni utjecaj na profil rizičnosti društva za upravljanje ili UCITS-a kojim upravljaju. 4. U skladu s člankom 16. Uredbe (EU) br. 1095/2010 ▌, ESMA izdaje smjernice za nadležne vlasti koje su u skladu s člankom 14.b. Te smjernice uzimaju u obzir načela razumne politike naknada iz ▌ Preporuke 2009/384/EZ, veličinu društva za upravljanje i veličinu UCITS-a kojim upravljaju, unutarnju organizaciju te vrstu, opseg i složenost njegovih aktivnosti. U procesu razvoja smjernica ESMA blisko surađuje s ▌ EBA-om kako bi osigurala sukladnost sa zahtjevima za ostale sektore financijskih usluga, posebno kreditne institucije i investicijska poduzeća. Članak 14.b 1. Pri utvrđivanju i primjeni politika naknada iz članka 14.a društva za upravljanje postupaju u skladu sa sljedećim načelima na način i u mjeri koji su primjereni njihovoj veličini i unutarnjoj organizaciji te vrsti, opsegu i složenosti njihovih djelatnosti: (a) politika naknada u skladu je i potiče razumno i učinkovito upravljanjem rizicima te ne ohrabruje preuzimanje rizika koje nije u skladu s profilom rizičnosti, pravilima ili dokumentima o osnivanju UCITS-a kojim upravljaju; (b) politika naknada u skladu je s poslovnom strategijom, ciljevima, vrijednostima i interesima društva za upravljanje i UCITS-om kojim upravlja i investitora takvih UCITS-a, te uključuje mjere za sprečavanje sukoba interesa; (c) upravljačko tijelo društva za upravljanje, u okviru svoje nadzorne funkcije, donosi i redovito preispituje opća načela politike naknada, te je odgovorno za njezinu provedbu i nadzire je ; Sustav naknada nije pod primarnom kontrolom glavnog direktora i upravljačkog tima. Članovi upravljačkog tijela koji obavljaju izvršne funkcije ne određuju politiku naknada. Članovi nadležnih tijela i zaposlenici koji sudjeluju u određivanju politike naknada i njenoj provedbi neovisni su i raspolažu stručnim znanjima na području upravljanja rizicima i naknada. Detalji politika naknada i osnova na temelju koju su one utvrđene sadržani su u dokumentu s ključnim informacijama za ulagatelje, uključujući i dokaze o poštovanju načela utvrđenih u članku 14.a. [Am. 2 – dio 1.] (d) provođenje politike naknada barem jednom godišnje podliježe središnjem i neovisnom unutarnjem pregledu usklađenosti s politikama i postupcima vezanim uz naknade koje donosi upravljačko tijelo u okviru svoje nadzorne funkcije; (da) sveobuhvatne, točne i pravovremene informacije o politici naknada objavljuju se zainteresiranim stranama na trajnom mediju ili putem internetske stranice te se na zahtjev besplatno šalje primjerak u papirnatom obliku. (e) osoblje koje obavlja funkcije nadzora prima naknadu u skladu s postignutim ciljevima koji su povezani s njihovim zadacima, neovisno o uspješnosti poslovnih područja koja su pod njihovim nadzorom; (f) naknade viših rukovoditelja koji obavljaju funkcije upravljanja rizicima i praćenja pravne usklađenosti izravno nadzire odbor za naknade; (g) ako naknade ovise o uspješnosti, ukupan iznos naknade temelji se na kombinaciji ocjene uspješnosti pojedinca prilagođene riziku i dotične poslovne jedinice ili UCITS-a, te na ukupnim rezultatima institucije prilagođenim riziku , a kad se ocjenjuje uspješnost pojedinca, uzimaju se u obzir financijski i nefinancijski kriteriji; (h) ocjena uspješnosti odnosi se na višegodišnje razdoblje koje odgovara životnom ciklusu UCITS-a kojima upravlja društvo za upravljanje kako bi se osiguralo da se proces ocjenjivanja temelji na dugoročnoj uspješnosti te da je stvarna isplata onih komponenti naknada koje se temelje na uspješnosti raspoređena tijekom razdoblja koji uzima u obzir politiku isplate udjela u UCITS-ima kojima upravlja dugoročnu uspješnost UCITS-a i njihove ulagačke rizike;[Am. 2 – dio 2.] (i) zajamčene varijabilne naknade su iznimne, ugovaraju se pri zapošljavanju novih radnika i samo za prvu godinu rada tih radnika; (j) fiksni i varijabilni dio ukupnih naknada adekvatno su uravnoteženi a fiksni dio ukupnih naknada mora činiti dovoljno visok udio u ukupnim naknadama, tako da omogućuje provođenje u potpunosti fleksibilne politike varijabilnog dijela naknada, uključujući mogućnost neisplaćivanja varijabilnog dijela naknada; (ja) varijabilna komponenta naknada podliježe uvjetima utvrđenima u točki (o), kojom se predviđa da se varijabilne naknade znatno smanju u slučaju pogoršanih ili negativnih financijskih rezultata društva za upravljanje ili dotičnog UCITS-a, uzimajući pritom u obzir tekuća primanja i smanjenja isplata prethodno zarađenih iznosa, uključujući kroz dogovore o sustavu malus ili povratu sredstava. Pojmovi „malus” i „povrat sredstava” imaju značenja utvrđena u Smjernicama ESMA-e 2013/201.[Am. 2 – dio 3.] (k) plaćanja koja se odnose na prijevremeni raskid ugovora odražavaju postignutu uspješnost u određenom razdoblju, te su strukturirana tako da ne nagrađuju neuspjeh; (l) mjerenje uspješnosti radi izračuna varijabilnog dijela naknada ili skupa varijabilnih dijelova naknada uključuje cjeloviti mehanizam prilagodbe koji uključuje sve vrste trenutnih i budućih rizika; (m) ovisno o pravnoj strukturi UCITS-a i pravilima o poslovanju fonda ili dokumentima o osnivanju, velik dio, a u svakom slučaju najmanje 50 % svih varijabilnih naknada, čine udjeli u predmetnom UCITS-u ili odgovarajući vlasnički interesi ili instrumenti povezani s dionicama ili odgovarajući negotovinski instrumenti, osim u slučaju ako upravljanje UCITS-om čini manje od 50 % portfelja kojim upravlja društvo za upravljanje, te se u tom slučaju ne primjenjuje minimalni udio od 50 %. Instrumenti iz ove točke podliježu odgovarajućoj politici otkupa čija je svrha uskladiti poticaje s interesima društva za upravljanje i UCITS-a kojim upravlja te ulagača u taj UCITS. Države članice ili njihova nadležna tijela mogu ograničiti vrstu i oblike tih instrumenata ili zabraniti određene instrumente ako je to potrebno. Ova se točka primjenjuje i na varijabilni dio naknade čija je isplata odgođena, u skladu s točkom (n), i na varijabilni dio naknade za koji plaćanje nije odgođeno; (n) plaćanje velikog dijela, a u svakom slučaju najmanje 25 % varijabilnog dijela naknada odgađa se tijekom razdoblja koje odgovara životnom ciklusu i politici otkupa predmetnog UCITS-a te je ispravno usklađen s prirodom rizika tog UCITS-a. Razdoblje iz ove točke traje najmanje tri do pet godina ako životni ciklus dotičnog UCITS-a nije kraći; naknade za koje vrijedi odgoda ne stječu se brže od onih po proporcionalnoj osnovi; ako je iznos varijabilnog dijela naknade izrazito visok, odgađa se plaćanje barem 60 % iznosa; (o) varijabilne naknade, uključujući odgođeni dio, isplaćuju se ili stječu samo ako su održivi uzimajući u obzir financijsko stanje društva za upravljanje u cjelini, te ako je to opravdano s obzirom na uspješnost poslovne jedinice, UCITS-a ili dotičnog zaposlenika. Općenito, ukupne varijabilne naknade znatno se smanjuju u slučaju pogoršanih ili negativnih financijskih rezultata društva za upravljanje ili UCITS-a, što uključuje smanjenje naknada tekuće poslovne godine i smanjenje isplata naknada koji su prethodno zarađeni, te aktiviranje odredbi o malusu ili povratu naknada; (p) politika mirovina u skladu je s poslovnom strategijom, ciljevima, vrijednostima i dugoročnim interesima društva za upravljanje i UCITS-a kojim upravlja. ako zaposlenik napusti društvo za upravljanje prije mirovine, društvo za upravljanje zadržava diskrecijske mirovinske pogodnosti u razdoblju od pet godina u obliku instrumenata iz točke (m). Ako zaposlenik ostvari uvjete za mirovinu, diskrecijske mirovinske pogodnosti isplaćuju se zaposleniku u obliku instrumenata iz točke (m), uz uvjet petogodišnjeg razdoblja zadržavanja; (q) zaposlenici se moraju obvezati da neće upotrebljavati strategije osobne zaštite od rizika ili osiguranje vezano uz naknade i odgovornost kako bi narušili učinke usklađenosti s rizikom iz njihovih dogovora o naknadama; (r) za isplatu varijabilnih naknada ne koriste se subjekti posebne namjene ili metode koje pogoduju izbjegavanju zahtjeva iz ove Direktive. 1a. U suradnji s nadležnim tijelima ESMA vrši postupak nadzora politika naknada iz članka 14.a. U slučaju kršenja 14.a i ovog članka, ESMA može djelovati u skladu sa svojim ovlastima iz članka 17. Uredbe (EU) br. 1095/2010, što se posebno odnosi na upućivanje prijedloga nadležnim tijelima da privremeno zabrane ili ograniče primjenu određenih politika naknada. 1b. [UCITS/društvo za upravljanje/odbor za primitke] ulagateljima jednom godišnje na trajnom mediju dostavljaju informacije o politici UCITS-a o primicima osoblja u okviru članku 14.a i o načinu izračuna primitaka. 1c. Neovisno o stavku 1., države članice dužne su osigurati da nadležno tijelo od [UCITS-a/društva za upravljanje/odbora za primitke] može zahtijevati pisano objašnjenje o tomu da je svaki paket primitaka usklađen s njegovom obvezom da donese politiku primitaka koja: (a) potiče razumno i učinkovito upravljanje rizicima; (b) ne ohrabruje preuzimanje rizika koji nisu u skladu s pravilima ili dokumentima o osnivanju UCITS-a kojima upravljaju i/ili profilom rizičnosti svakog takvog UCITS-a. Blisko surađujući s EBA-om, ESMA je dužna u svojim Smjernicama o politici primitaka objasniti kako se trebaju primjenjivati različita sektorska načela primitaka, uključujući načela iz Direktive 2011/61/EU i Direktive 2013/36/EU, u slučajevima gdje zaposlenici ili ostale kategorije osoblja obavljaju usluge na koje se primjenjuju različita sektorska načela primitaka. [Am. 3] 2. Načela iz stavka 1. primjenjuju se na bilo koju vrstu naknade koji isplaćuje društvo za upravljanje i na svaki prijenos jedinica ili dionica UCITS-a koji su namijenjeni kategorijama osoblja, uključujući i više rukovodstvo, osobe koje preuzimaju rizik, kontrolne funkcije i svakog zaposlenika koji prima ukupnu naknadu koja spada u isti platni razred kao i više rukovodstvo i osobe koje preuzimaju rizik, čije profesionalne aktivnosti imaju materijalnu učinak na profil rizičnosti ili profile rizičnosti UCITS-a kojima upravljaju. 3. Društva za upravljanje koja su značajna s obzirom na svoju veličinu ili veličinu UCITS-a kojim upravljaju, njihovu unutarnju organizaciju te vrstu, opseg i složenost poslova, osnivaju odbor za naknade Odbor za naknade formira se na način koji omogućuje donošenje kompetentne i neovisne prosudbe o politikama naknada i praksi te o poticajima za upravljanje rizicima. Odbor za naknade ako je osnivanje takvog tijela prema smjernicama ESMA-e potrebno , odgovoran je za pripremanje odluka na području politike primitaka, uključujući i one koje imaju utjecaj na rizike i upravljanje rizicima društva za upravljanje ili predmetnog UCITS-a i koje se daju upravnom tijelu koje vrši funkciju nadzora. Odborom za naknade predsjeda član upravljačkog tijela koji nema nikakve izvršne funkcije u dotičnom društvu za upravljanje. Članovi odbora za naknade su članovi upravljačkog tijela koji nemaju nikakve izvršne funkcije u dotičnom društvu za upravljanje. Odbor za naknade uključuje predstavnike zaposlenika te osigurava da njegova pravila omogućuju dioničarima da zajedno nastupaju. Pri sastavljanju takvih odluka, odbor za naknade uzima u obzir dugoročne interese zainteresiranih strana, investitora i javnog interesa.”